CELEX: C2004/228/79
Language: el
Date: 2004-09-11 00:00:00
Title: Απόφαση του Πρωτοδικείου της 10ης Ιουνίου 2004 στις συνεκδικασθείσες υποθέσεις Τ-153/01 και Τ-323/01, Mercedes Alvarez Moreno κατά Επιτροπής των Ευρωπαϊκών Κοινοτήτων (Υπάλληλοι — Επικουρικός υπάλληλος — Διερμηνέας συνεδριάσεων — Άρθρο 74 του Κ.Λ.Π. — Τέλος της εργασιακής σχέσεως)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/36
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 10ης Ιουνίου 2004
   στις συνεκδικασθείσες υποθέσεις Τ-153/01 και Τ-323/01, Mercedes Alvarez Moreno κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Επικουρικός υπάλληλος - Διερμηνέας συνεδριάσεων - Άρθρο 74 του Κ.Λ.Π. - Τέλος της εργασιακής σχέσεως)
   (2004/C 228/79)
   Γλώσσα διαδικασίας: η γαλλική
   Στις συνεκδικασθείσες υποθέσεις Τ-153/01 και Τ-323/01, Mercedes Alvarez Moreno, κάτοικος Βερολίνου (Γερμανία), εκπροσωπούμενη, στην υπόθεση Τ-153/01, αρχικά από τους G. Vandersanden και D. Dugois, και, στη συνέχεια, από τον G. Vandersanden, και, στην υπόθεση Τ-323/01, από τους G. Vandersanden και L. Levi, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: αρχικά F. Clotuche-Duvieusart και M. Langer, στη συνέχεια F. Clotuche-Duvieusart και D. Martin), με αντικείμενο, αφενός, αίτημα ακυρώσεως των από 13 και 23 Φεβρουαρίου 2001 εγγράφων της Επιτροπής που ανέφεραν στην προσφεύγουσα ότι δεν ήταν πλέον δυνατό στην Επιτροπή να ζητεί την παροχή υπηρεσιών διερμηνέων συνεδριάσεων από άτομα ηλικίας άνω των 65 ετών και, αφετέρου, αίτημα αποζημιώσεως, το Πρωτοδικείο (πέμπτο τμήμα), συγκείμενο από τους R. García Valdecasas, Πρόεδρο, P. Lindh και J. D. Cooke, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 10 Ιουνίου 2004 απόφαση με το ακόλουθο διατακτικό:
   
               1.
            
            
               Απορρίπτει την προσφυγή-αγωγή στην υπόθεση Τ-153/01 ως απαράδεκτη.
            
         
               2.
            
            
               Ακυρώνει την απόφαση της 23ης Φεβρουαρίου 2001 στο πλαίσιο της προσφυγής-αγωγής στην υπόθεση Τ-323/01.
            
         
               3.
            
            
               Απορρίπτει κατά τα λοιπά την προσφυγή-αγωγή στην υπόθεση Τ-323/01.
            
         
               4.
            
            
               Κάθε διάδικος φέρει τα δικά του δικαστικά έξοδα σχετικά με την προσφυγή-αγωγή στην υπόθεση Τ-153/01.
            
         
               5.
            
            
               Η Επιτροπή φέρει το σύνολο των δικαστικών εξόδων σχετικά με την προσφυγή-αγωγή στην υπόθεση Τ-323/01.
            
         
      (1)  ΕΕ C 275 της 29.9.2001.